AMATAR เทรดวันแรกพุ่ง 4% จากไอพีโอที่ 10 บ.
ทรัสต์เพื่อการลงทุนในอสังหาริมทรัพย์และสิทธิการเช่าอมตะซัมมิทโกรท หรือ AMATAR เทรดวันแรกพุ่ง 4% เหนือไอพีโอที่ 10 บ.ณ เวลา 10.32 น.อยู่ที่ 10.40 บาท บวก 0.40 หรือ 4% มูลค่าการซื้อขาย 21.19 ล้านบาท
30 มิ.ย. 2558

ผู้สื่อข่าวรายงานว่า ราคาหุ้น ทรัสต์เพื่อการลงทุนในอสังหาริมทรัพย์และสิทธิการเช่าอมตะซัมมิทโกรท หรือ AMATAR ณ เวลา 10.32 น.อยู่ที่ 10.40 บาท บวก 0.40 หรือ 4% มูลค่าการซื้อขาย 21.19 ล้านบาท ขณะที่ดัชนีหุ้นไทยโดยรวมลบ 0.18%
โดยกองทรัสต์เพื่อการลงทุนในอสังหาริมทรัพย์และสิทธิการเช่าอมตะซัมมิทโกรท ชื่อย่อ AMATAR เข้าเทรด SET วันนี้ 30 มิ.ย. เปิดตลาดที่ 10.20 บาท เพิ่มขึ้น 0.20 บาท หรือ 2% จากราคาไอพีโอที่ 10 บาท
ทั้งนี้ กองทรัสต์เพื่อการลงทุนในอสังหาริมทรัพย์และสิทธิการเช่าอมตะซัมมิทโกรท (AMATAR) เข้าเทรด SET วันนี้ 30 มิ.ย. ในหมวดอุตสาหกรรมกองทุนรวมอสังหาริมทรัพย์และกองทรัสต์เพื่อการลงทุนในอสังหาริมทรัพย์ กลุ่มอุตสาหกรรมอสังหาริมทรัพย์และก่อสร้าง วันที่เริ่มทำการซื้อขาย 30 มิ.ย.2558 จำนวนหน่วย 357,890,000 หน่วย ราคาพาร์ 10.00 บาทต่อหน่วย ราคาเสนอขาย 10.00 บาทต่อหน่วย
ส่วนลักษณะโครงการลงทุนในกรรมสิทธิ์และสิทธิการเช่าในอสังหาริมทรัพย์ประเภทอาคารโรงงานจำนวน 88 โรง ที่ตั้งอยู่ในนิคมอุตสาหกรรมอมตะนคร และนิคมอุตสาหกรรมอมตะซิตี้ ผู้จัดการกองทรัสต์ บริษัทอมตะ ซัมมิท รีทส์ แมเนจเม้นท์ จำกัด ทรัสตี บริษัทหลักทรัพย์จัดการกองทุนกสิกรไทย จำกัด โดยเสนอขาย IPO วันที่ 4- 12 มิถุนายน 2558